Na podlagi 18. člena [Zakona o varstvu javnega reda in miru](http://pisrs.si/Pis.web/pregledPredpisa?id=ZAKO3891) /ZJRM-1/ (Uradni list RS, št. 70/06 in 139/20), 65. in 66. člena [Zakona o lokalni samoupravi](http://www.pisrs.si/Pis.web/pregledPredpisa?id=ZAKO307) /ZLS/ (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 - ZIUOOPE), 17. člena [Zakona o prekrških](http://www.pisrs.si/Pis.web/pregledPredpisa?id=ZAKO2537) /ZP-1/ (Uradni list RS, št. 29/11 – UPB, 21/13, 111/13, 74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE in 5/21 – odl. US) in 16. člena [Statuta Občine Črnomelj](http://www.lex-localis.info/KatalogInformacij/PodrobnostiDokumenta.aspx?SectionID=3953c055-9442-40c7-b7c3-65ec45ab2a33) (Uradni list RS, št. 83/11, 24/14, 66/16 in 112/22) je Občinski svet Občine Črnomelj na \_\_\_\_\_\_ redni seji dne \_\_\_\_\_\_\_\_\_\_\_ sprejel

**ODLOK**

**o spremembah in dopolnitvah Odloka o taborjenju v Občini Črnomelj**

1. **člen**

V 3. členu odloka se za tretjim odstavkom doda nov četrti odstavek, ki se glasi:

»Na vseh ostalih območjih je taborjenje in postavljanje šotorov, kamp prikolic, avtodomov ali drugih zasilnih objektov z namenom taborjenja in šotorjenja prepovedano.«

Dosedanji tretji odstavek postane četrti odstavek.

1. **člen**

Spremeni se 11. člen odloka, ki se na novo glasi:

»Z globo v znesku 400 eurov se kaznuje pravna oseba, samostojni podjetnik posameznik in posameznik, ki samostojno opravlja dejavnost, z globo 100 eurov pa njihova odgovorna oseba, ki:

1. organizira ali omogoči taborjenje na območju, kjer je prepovedano taboriti (3. člen);

2. omogoči taborjenje osebam v nasprotju z določili 4. člena;

3. ne upošteva pogojev, ki so določeni v Dovoljenju o taborjenju;

4.  po končanem taborjenju oziroma odstranitvi tabora zemljišča ne vzpostavi v prvotno stanje (tretji odstavek 7. člena).

1. **člen**

Za 11. členom se doda nov 11.a člen, ki se glasi:

»Z globo 100 eurov se kaznuje posameznik, ki tabori, postavlja šotore, kamp prikolice, avtodome in druge zasilne objekte z namenom taborjenja in šotorjenja na območjih kjer to ni dovoljeno (četrti odstavek tretjega člena).«

1. **člen**

Spremeni se 12. člen odloka, ki se na novo glasi:

»Z globo v znesku 300 eurov se kaznuje za prekršek pravna oseba, samostojni podjetnik posameznik in posameznik, ki samostojno opravlja dejavnost, z globo 100 eurov pa njihova odgovorna oseba, ki:

1. tri dni pred postavitvijo in odstranitvijo tabora o tem ne obvesti pristojnega organa Občine Črnomelj (prvi odstavek 7. člena);

2. ne upošteva navodil pristojnega organa Občine Črnomelj (drugi odstavek 7. člena);

3. pristojnemu organu občine v treh dneh pred postavitvijo tabora ne posreduje dokumentacije o taboru (8. člen).«

**5. člen**

Ta odlok začne veljati osmi dan po objavi v Uradnem listu Republike Slovenije.

Št.: 332-29/1998

Črnomelj, dne \_\_\_\_\_\_\_\_\_\_\_\_

Župan

Občine Črnomelj

Andrej Kavšek l.r.